एनएसएस शिविर में दी महिला अधिकारों के बारे में जानकारी
नीमकाथाना | राजकीयएसएनकेपी पीजी कॉलेज एवं राजकीय कमला मोदी महिला कॉलेज में चल रहे एनएसएस शिविर में शनिवार को योग, ध्यान एवं महिला अधिकारों के बारे में जानकारी दी।
सेवा योजना प्रभारी डॉ. प्रीति गुप्ता ने बताया कि शिविर में योग शिक्षक प्रकाश मिश्रा ने छात्राओं को योग, सूर्य नमस्कार, पेट विकार रोग से संबंधी योगाभ्यास कराया। विशेष सत्र में अभिभाषक संघ अध्यक्ष बंटेश कुमार सैनी ने महिला अधिकारों एवं घरेलू हिंसा के बारे में बताया।
वकील भानाराम वर्मा ने यातायात नियमों की जानकारी देते हुए कानूनों के बारे में स्वयंसेवकों को समझाया। व्यक्तित्व विकास पर डॉ. एमएल गुप्ता ने छात्राओं को कई विषयों के बारे में समझाया। प्राचार्य प्रो. जेके सैनी ने स्वयंसेवकों से शिविर के दौरान होने वाली गतिविधियों से सीखने का आह्वान किया। राजकीय कमला मोदी महिला कॉलेज में चल रहे शिविर में हरिसिंह भूपेश ने योग एवं ध्यान के बारे में व्याख्यान दिया। भूपेश ने ध्यान के फायदों के बारे में बताया। बाद में छात्राओं ने कॉलेज परिसर में श्रमदान किया। कार्यक्रम में डॉ. राजेश नागरवाल, प्रो. संतोष वर्मा प्रो. मोहरसिंह मीणा सहित कई लोग शामिल हुए।
रामगढ़-शेखावाटी| राजकीयसेठ आरएन रुइया महाविद्यालय की एनएसएस इकाई के विशेष शिविर का समापन किया गया। शिविर के प्रभारी डॉ. रामकुमारसिंह शारदा इंदलिया के द्वारा सेवा शिविर के आयोजन एवं उपयोगिता की जानकारी देते हुए इससे समाज के उत्थान और विकास के लिए किए जाने वाले कार्यों के बारे में बताया। इस अवसर पर शिविर में गोद ली गई बस्ती में स्वच्छता एवं उत्तम स्वास्थ्य के लिए जागरूकता रैली का आयोजन करते हुए महिला साक्षरता के बारे में बताया गया। शिविर में शनिवार को रंगारंग सांस्कृतिक कार्यक्रमों का आयोजन किया गया जिसमें छात्राओं द्वारा मारवाड़ी लोकगीतों पर मनमोहक नृत्य की प्रस्तुतियां दी गई। प्राचार्य प्रो. एचआर ईसरान ने विद्यार्थियों को श्रेष्ठ लक्ष्य के साथ कार्य करने का आह्वान किया। इस अवसर पर बड़ी संख्या में विद्यार्थी मौजूद थे।
रींगस| राउमाविमें राष्ट्रीय सेवा योजना इकाई के तत्वावधान में चल रहे शिविर के तीसरे दिन शनिवार काे जादूगर रामलाल ने स्वयंसेवकों को हैरतअंगेज करतब दिखाए। हनुमानगढ़ के जादूगर ने करतबों से कन्या भ्रूण हत्या रोकने की प्रेरणा दी। इससे पहले प्रधानाचार्य बनवारी लाल यादव, मालती गुप्ता, कार्यक्रम अधिकारी मंगलचंद कुमावत गणेशराम कुमावत ने भ्रूण हत्या रोकने का आह्वान किया।
अजीतगढ़| राजकीयआदर्श उमावि में एनएसएस शिविर के दूसरे दिन शनिवार को स्वयंसेवकों ने विद्यालय परिसर में सफाई की। कार्यक्रम अधिकारी लक्ष्मीनारायण कुमावत के नेतृत्व में स्वयंसेवकों ने विद्यालय परिसर में पेड़-पौधों में पानी डाला तथा खरपतवार हटाई।
थोई| राउमाविमें एनएसएस के विशेष आवासीय शिविर के तीसरे दिन शिविराधिपति एवं प्रधानाचार्य कल्याणमल सैनी ने स्वच्छता रैली को झंडी दिखाकर रवाना किया। रैली में 55 संभागियों ने भाग लिया। शिविर प्रभारी डॉ. सतीषचंद शर्मा ने स्वच्छता के लिए प्रेरित किया।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva